PSD, mesaje xenofobe repetate pentru mobilizarea de campanie. Primarul Focșaniului: ”Au ajuns străinii să ne conducă țara? Felicitări SRI”

Cristian Misăilă, primarul PSD din Focșani, a postat pe contul de Facebook un mesaj puternic xenofob, acuzând că ”au ajuns străinii să ne conducă țara”. El enumeră numele câtorva lideri liberali sau din USR și scrie ”Felicitări SRI”.

Mesajul a fost preluat și de PSD Vrancea.

Este al doilea mesaj xenofob în două zile folosit de PSD pentru mobilizarea votanților înaintea alegerilor prezidențiale de duminică.

PSD a mai folosit același mesaj de campanie anti-străini și la alegerile prezidențiale din 2014, când Klaus Iohannis l-a înfrânt pe Victor Ponta.